ধরুন, আপনার হাতে স্মার্টফোন আছে। তার মানে কিন্তু আপনি ওইসব আইন–কানুনের প্রায় প্রতিটির সাথেই নিজে–নিজে পরিচিতি হতে পারেন। আপনি যদি কোনোভাবে ‘ভিকটিম’ হোন তবে নিজেকে রক্ষা, সমাজে আইনের শাসন প্রতিষ্ঠার ক্ষেত্রে নিজেই ভূমিকা রাখতে পারেন। কেননা, নারী ও শিশু নির্যাতন দমন আইন, যৌতুক নিরোধ আইন, বাল্য বিবাহ নিরোধ আইন, এসিড নিয়ন্ত্রণ আইন, এসিড অপরাধ দমন আইন, মুসলিম বিবাহ ও তালাক (রেজিস্ট্রিকরণ) আইন, মুসলিম বিবাহ বিচ্ছেদ আইন, সালিস আইন, গ্রাাম আদালত আইন, মুসলিম পারিবারিক আইন অধ্যাদেশ, তথ্য অধিকার আইন, পারিবারিক সহিংসতা (প্রতিরোধ ও সুরক্ষা) আইন, বাংলাদেশ শ্রম আইন, পারিবারিক আদালত অধ্যাদেশ, পর্ণোগ্রাফি নিয়ন্ত্রণ আইন, সাইবার আইন, তথ্য ও প্রযুক্তি আইন– ইত্যাদি সম্বন্ধে আপনি বিস্তারিত তথ্য এক লহমায় জেনে নিতে পারেন যে কোনো স্থানে যে কোনো সময়ই। কারণ, এর প্রায় প্রতিটি বিষয়েই ‘মোবাইল এ্যাপ’ রয়েছে বাংলা ভাষাতে। শুধু দরকার সেটের ‘গুগল প্লে স্টোরে’ গিয়ে ডাউনলোড করা। এমনকি বাংলাদেশ পুলিশের সকল সদস্যের মোবাইল নাম্বার এখন আপনি পাচ্ছেন একই ধরনের এ্যাপ্লিকেশনে।